CELEX: 32017R1267
Language: bg
Date: 2017-07-11 00:00:00
Title: Регламент за изпълнение (ЕС) 2017/1267 на Комисията от 11 юли 2017 година относно класирането на някои стоки в Комбинираната номенклатура

14.7.2017   
            
            
               BG
            
            
               Официален вестник на Европейския съюз
            
            
               L 183/3
            
         РЕГЛАМЕНТ ЗА ИЗПЪЛНЕНИЕ (ЕС) 2017/1267 НА КОМИСИЯТА
   от 11 юли 2017 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юли 2017 година.
      
         
            За Комисията,
         
         
            от името на председателя,
         
         Stephen QUEST
         
            Генерален директор
         
         
            Генерална дирекция „Данъчно облагане и митнически съюз“
         
      
   
   
      (1)  ОВ L 269, 10.10.2013 г., стр. 1.
   
      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт под формата на фин, бял прах без мирис, състоящ се от микросфери (размер на частиците < 10 μm), с плътност от приблизително 2,1—2,5 g/cm3.
                  Микросферите се състоят от нефелин или нефелинов сиенит, който е бил нагрят, за да може материалът да добие по-елипсовидна форма и за да се заоблят острите ръбове. В резултат на този процес нефелинът или нефелиновият сиенит придобива гладка повърхност. Нефелинът и нефелиновият сиенит са калиеви натриеви алуминосиликати.
                  Продуктът се използва като добавка за бои, покрития и тънки покрития за намаляване на нивата на летливи органични съединения, увеличаване на запълващия материал, подобряване на твърдостта, повишаване на устойчивостта на полиране, почистване (чрез търкане) и абразивно шлифоване.
               
               
                  2842 10 00 
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 2842  и 2842 10 00 .
                  Класиране в позиция 2529  се изключва поради гладката повърхност на нефелина или нефелиновия сиенит, която означава, че кристалната структура е била изменена вследствие на процеса на нагряване (вж. забележка 1 към глава 25 и Обяснителните бележки към Хармонизираната система (ОБХС) към глава 25, Общи разпоредби, втори параграф).
                  Класиране в позиция 2621  се изключва, тъй като продуктът не представлява шлака, пепел или остатък от изгарянето на битови отпадъци.
                  Класиране в позиция 3816  се изключва, тъй като липсва добавка на свързващо вещество (вж. също Обяснителните бележки към Хармонизираната система за позиция 3816 , първи параграф).
                  Класиране в позиция 3824  се изключва, тъй като се дава предпочитание на позициите, които описват продукта по-конкретно, пред позициите с по-общо значение.
                  Класиране в позиция 6806  се изключва, тъй като продуктът не представлява експандиран минерален продукт.
                  Класиране в позиция 6815  се изключва, тъй като продуктът не представлява готово или полуготово „изделие от минерални материали“, а представлява по-скоро спомагателен материал, използван при производството на изделия.
                  Поради това продуктът трябва да бъде класиран в код по КН 2842 10 00  като „двойни или комплексни силикати, включително алуминосиликати с определен или неопределен химичен състав“.